Khadar Xaaji Yuusuf oo qaar ka mid ah warbaahinta kala duwan ee dalka ugu warramay xafiiskiisa caasimadda Hargeysa, waxa uu iftiimiyey baadhitaanno ay sameeyeen dhawaan, waxaannu yidhi, “Tallaabada koowaad ee aan qaaday waxa weeye in bal raad-raacii taariikhdeena dib loo eego oo ay ugu muhiimsan tahay in aannu wax u raadino meelihii aataarta qaddiimiga ahayd oo aannu soo bandhigno sida meelo badan oo aan hore loo ogayn, laakiin imminka la helay oo la ogaaday, markaa baadhis badan baanu ku jirnaa, maalin dhawayd waxaan ka immi magaalada Bullaxaar, waxa laga helay godad badan, hay’ad Isbaanish ah (Spain) baa naga caawisay inay baadhis ku samayso aataarta qaddiimiga ah, warbixinteediina waxaannu doonaynaa in aannu bulshada u soo bandhigno wixii aannu ka helnay saddex meelood oo ay hay’addaasi nagala hawlgaleen iyo meel noo dhiman oo hay’addaasi nagala hawgashay, kuwaas oo ku kala yaal Berbera, meel la yidhaa Siyaara oo bariga ka xigta Berbera iyo Bullaxaar oo iyada muddo 15 casho ay hawsheeda ku jireen.
